rātrisahasréṇa rātrisahasreṇaíkaikām pariśrítaṃ sámpannāmúpāsītāhaḥsahasréṇāhaḥsahasreṇaíkaikāmaharbhā́jamardhamāsasahasréṇārdhamāsasahasreṇaíkaikāmardhamāsabhā́jam māsasahasréṇa-māsasahasreṇaíkaikām māsabhā́jamr̥tusahasréṇartr̥sahasreṇaíkaikāmr̥tubhā́jam muhūrtasahasréṇa-muhūrtasahasreṇaíkaikām muhūrtabhā́jaṃ saṃvatsarasahasréṇa saṃvatsaraṃ te yá etámevámagníṃ saṃvatsaréṇa sámpannaṃ vidúḥ sahasratamī́ṃ hāsya té kalā́ṃ vidurátha yá enamevaṃ ná vidurná hāsya té sahasratamī́ṃ caná kalā́ṃ vidurátha yá evaìvaṃ véda yó vaitatkárma kurute sá haivaìtaṃ sárvaṃ kr̥tsnám prājāpatyámagnímāpnoti yám prajā́patirā́pnottásmādevaṃvittápa evá tapyeta yádu ha vā́ evaṃvittápa tapyáta ā́ maithunātsárvaṃ hāsya tátsvargáṃ lokámabhisámbhavati